Javaslat A TANÁCS HATÁROZATA a Litván Köztársaságnak a közös hozzáadottértékadó-rendszerről szóló 2006/112/EK irányelv 193. cikkétől eltérő intézkedés alkalmazásának kiterjesztésére történő felhatalmazásáról /* COM/2012/0409 final - 2012/0200 (NLE) */





INDOKOLÁS 1. A JAVASLAT HÁTTERE A javaslat okai és céljai A közös hozzáadottértékadó-rendszerről szóló, 2006. november 28-i 2006/112/EK tanácsi irányelv[1] (a továbbiakban: a héairányelv) 395. cikke értelmében a Tanács a Bizottság javaslata alapján, egyhangúlag eljárva bármelyik tagállamot felhatalmazhatja arra, hogy az adóbeszedés egyszerűsítése vagy az adócsalás és az adókikerülés egyes típusainak megakadályozása céljából az irányelvben foglaltaktól eltérő különös intézkedéseket alkalmazzon. A Bizottságnál 2012. február 8-án iktatott levelében a Litván Köztársaság (a továbbiakban: Litvánia) felhatalmazást kért arra, hogy a továbbiakban is alkalmazhasson egy, a héairányelv 193. cikkétől eltérő intézkedést. A héairányelv 395. cikke (2) bekezdésének megfelelően a Bizottság 2012. április 4-én kelt levelében tájékoztatta a többi tagállamot Litvánia kéréséről. A Bizottság 2012. április 11-én kelt levelében értesítette Litvániát arról, hogy birtokában van a kérelem elbírálásához szükségesnek ítélt valamennyi információnak. Háttér-információk A litván kormány ki szeretné terjeszteni a faértékesítés, valamint a bírósági felügyelet melletti fizetésképtelenségi vagy szerkezetátalakítási eljárás alatt álló adóalany által végzett értékesítés és szolgáltatásnyújtás vonatkozásában jelenleg alkalmazott fordított adózás időbeli hatályát. A faértékesítést illetően Litvánia azzal a helyzettel szembesült, hogy számos kereskedő képtelennek bizonyult kötelezettségei teljesítésére. Az ebben az ágazatban működő vállalkozások sok esetben viszonteladással és közvetítéssel foglalkozó kisvállalkozások, amelyek gyakran eltűnnek anélkül, hogy befizették volna az adóhatóságoknak az értékesítéseik után felszámított adót, miközben vevőiknek már a héa levonására jogosító érvényes számlát állítottak ki. A bírósági felügyelet melletti fizetésképtelenségi vagy szerkezetátalakítási eljárás alatt álló adóalanyok gyakran nem fizetik be az ügyfeleiktől kapott héát az adóhatóságoknak. A vevők – mint az adókötelezettségeiknek eleget tévő kereskedők – azonban továbbra is levonhatják a felmerülő héát. A héairányelv 193. cikkében meghatározott általános szabálytól való eltérés általi fordított adózási mechanizmus alkalmazása keretében a vevő (amennyiben adóalany) válik a belföldi ügyletekhez kapcsolódó héa megfizetésére kötelezetté. Ezt az eltérő intézkedést eredetileg a 2006. május 15-i 2006/388/EK tanácsi határozat[2] tette lehetővé (a határozat a vashulladék és törmelék értékesítését, valamint az építési munkálatokat is magában foglalta, de ezeket jelenleg a héairányelv 199. cikke szabályozza). A Tanács 2010. február 16-i 2010/99/EU végrehajtási határozata[3] kiterjesztette a faértékesítés és a bírósági felügyelet melletti fizetésképtelenségi vagy szerkezetátalakítási eljárás alatt álló adóalany által végzett termékértékesítés esetében történő eltérő intézkedés alkalmazását. A Bizottság értesülése szerint az eredeti eltérés alapjául szolgáló helyzet továbbra is fennáll. Litvánia az adóellenőrzések eredmények alapján állítja, hogy az eltérés mind a faértékesítés, mind pedig a bírósági felügyelet melletti fizetésképtelenségi vagy szerkezetátalakítási eljárás alatt álló adóalany által végzett termékértékesítés esetében hatékonynak bizonyult. Ezért az eltérést meghatározott ideig meg kell hosszabbítani. Amennyiben Litvánia az eltérő intézkedés újabb, 2015 utáni kiterjesztését szeretné, akkor legkésőbb 2015. április 1-jéig a kiterjesztés iránti kérelemmel együtt értékelési jelentést kell küldenie a Bizottság számára. Meglévő rendelkezések a javaslat által érintett területen A héairányelv 193. cikkéhez kapcsolódó hasonló eltérésekre más tagállamok is engedélyt kaptak. Összhang az Unió egyéb szakpolitikáival és célkitűzéseivel Tárgytalan. 2. AZ ÉRDEKELTEKKEL FOLYTATOTT KONZULTÁCIÓK EREDMÉNYEI ÉS HATÁSVIZSGÁLATOK Konzultáció az érdekeltekkel Nem releváns. Szakértői vélemények összegyűjtése és felhasználása Külső szakértők bevonására nem volt szükség. Hatásvizsgálat A tanácsi határozatra vonatkozó javaslat célja, hogy egyszerűsítse az adóbeszedési eljárást és megakadályozza az esetleges héacsalásokat vagy -kikerüléseket, így kedvező gazdasági hatással járhat. Az eltérés behatárolt alkalmazási köre miatt mindenesetre csak korlátozott hatásra lehet számítani. 3. A JAVASLAT JOGI ELEMEI A javaslat összefoglalása A határozat felhatalmazza Litvániát arra, hogy a faértékesítés és a bírósági felügyelet melletti fizetésképtelenségi vagy szerkezetátalakítási eljárás alatt álló vállalkozások által végzett termékértékesítés vagy szolgáltatásnyújtás esetében alkalmazott fordított adózás tekintetében folytassa a héairányelv 193. cikkétől eltérést biztosító intézkedés alkalmazását. Jogalap A héairányelv 395. cikke. A szubszidiaritás elve A héairányelv 395. cikkével összhangban az említett irányelvtől eltérő intézkedéseket bevezetni kívánó tagállamoknak felhatalmazást kell kapniuk a Tanácstól, ez pedig tanácsi határozat formájában történik. A javaslat tehát megfelel a szubszidiaritás elvének. Az arányosság elve A javaslat megfelel az arányosság elvének a következők miatt: A határozat engedélyt ad egy tagállam számára annak saját kérelme alapján, kötelezettséget tehát nem keletkeztet. Tekintettel az eltérés alkalmazási területének korlátozott mivoltára, a különös intézkedés arányban áll a kitűzött céllal. A jogi aktus típusának megválasztása A héairányelv 395. cikke értelmében a hozzáadottérték-adóra vonatkozó közös szabályoktól kizárólag úgy lehet eltérni, hogy arra a Tanács a Bizottság javaslata alapján egyhangúlag felhatalmazást ad. Ezenfelül azért a tanácsi határozat a legmegfelelőbb jogi aktus, mert az egy-egy tagállamnak is címezhető. 4. KÖLTSÉGVETÉSI VONZATOK A javaslatnak nincsenek az uniós költségvetést érintő vonzatai. 5. OPCIONÁLIS ELEMEK Felülvizsgálatra/módosításra/megszüntetésre vonatkozó rendelkezés A javaslat megszüntetésre vonatkozó rendelkezést tartalmaz. 2012/0200 (NLE) Javaslat A TANÁCS HATÁROZATA a Litván Köztársaságnak a közös hozzáadottértékadó-rendszerről szóló 2006/112/EK irányelv 193. cikkétől eltérő intézkedés alkalmazásának kiterjesztésére történő felhatalmazásáról AZ EURÓPAI UNIÓ TANÁCSA, tekintettel az Európai Unió működéséről szóló szerződésre és különösen annak 291. cikke (2) bekezdésére, tekintettel a közös hozzáadottértékadó-rendszerről szóló, 2006. november 28-i 2006/112/EK tanácsi irányelvre[4] és különösen annak 395. cikke (1) bekezdésére, tekintettel az Európai Bizottság javaslatára, mivel: (1)(1) A Bizottságnál 2012. február 8-án iktatott levelében a Litván Köztársaság (a továbbiakban: Litvánia) engedélyt kért arra, hogy továbbra is alkalmazhasson egy olyan intézkedést, amely eltérést valósít meg a 2006/112/EK irányelvnek a hozzáadottérték-adó (héa) adóhatóságokhoz történő befizetésére kötelezett személyre vonatkozó rendelkezéseitől. (2)(2) A 2006/112/EK irányelv 395. cikke (2) bekezdésének megfelelően a Bizottság 2012. április 4-én kelt levelében tájékoztatta a többi tagállamot Litvánia kérelméről. A Bizottság 2012. április 11-én kelt levelében értesítette Litvániát arról, hogy birtokában van a kérelem elbírálásához szükségesnek ítélt valamennyi információnak. (3)(3) A tagállamok forgalmi adóra vonatkozó jogszabályainak összehangolásáról szóló 77/388/EGK hatodik irányelv 21. cikkétől eltérő intézkedés alkalmazásának a Litván Köztársaság részére történő engedélyezéséről szóló, 2006. május 15-i 2006/388/EK tanácsi határozat[5] engedélyezte Litvánia számára többek között, hogy a bírósági felügyelet melletti fizetésképtelenségi vagy szerkezetátalakítási eljárások, továbbá faértékesítés esetében továbbra is a vevő vagy a szolgáltatás igénybevevője maradjon a termékértékesítéssel, illetve a szolgáltatásnyújtással összefüggésben felszámított héa befizetésére kötelezett személy. (4)(4) A Tanács a Litván Köztársaságnak a közös hozzáadottértékadó-rendszerről szóló 2006/112/EK irányelv 193. cikkétől eltérő intézkedés alkalmazásának kiterjesztésére történő felhatalmazásáról szóló, 2010. február 16-i 2010/99/EU végrehajtási határozata[6] kiterjesztette az említett eltérő intézkedés alkalmazását. (5)(5) A litván adóhatóságok által elvégzett adóellenőrzések és elemzések kimutatták a szóban forgó eltérő intézkedés hatékonyságát. (6)(6) A Bizottság értesülése szerint a szóban forgó eltérő intézkedés jelenlegi alkalmazását megalapozó jogi és ténybeli körülmények nem változtak, továbbra is fennállnak. Ezért helyénvaló felhatalmazni Litvániát, hogy az intézkedést meghatározott ideig tovább alkalmazhassa. (7)(7) Amennyiben Litvánia az eltérő intézkedés újabb, 2015 utáni kiterjesztését szeretné, akkor legkésőbb 2015. április 1-jéig a kiterjesztés iránti kérelemmel együtt értékelési jelentést kell küldenie a Bizottság számára. (8)(8) Az eltérés nem érinti hátrányosan az Európai Unió héából származó saját forrásait, ELFOGADTA EZT A HATÁROZATOT: 1. cikk A 2010/99/EU határozat 2. cikke helyébe az alábbi lép: „2. cikk Ez a határozat a róla szóló értesítés napján lép hatályba. Ezt a rendeletet 2013. január 1-jétől 2015. december 31-ig kell alkalmazni. Az e határozatban nyújtott intézkedés hatályának meghosszabbítása iránti bármely kérelmet legkésőbb 2015. április 1-jéig kell benyújtani a Bizottság számára, és a kérelemmel együtt az intézkedés alkalmazásának felülvizsgálatáról szóló jelentést is meg kell küldeni.” 2. cikk Ennek a határozatnak a Litván Köztársaság a címzettje. Kelt Brüsszelben, a Tanács részéről az elnök [1] HL L 347., 2006.12.11., 1. o. [2] HL L 150., 2006.6.3., 13–14. o. [3] HL L 45., 2010.2.20., 10–11. o. [4] HL L 347., 2006.12.11., 1. o. [5] HL L 150., 2006.6.3., 13–14. o. [6] HL L 45., 2010.2.20., 10–11. o.